google/wiki40b huggingface dataset:
Colbjørn Torstensen Arneberg

Bakgrunn

Colbjørn Torstensen Arneberg var sønn av lensmann i Hof og storbonde på Arneberg i Solør Torsten Colbjørnsen Berger (ca. 1590-ca. 1672) og  Birgitte Arnesdatter Gile (født ca. 1600).

Kirkelig virke

Arneberg ble i 1659 kapellan i Sørum, og fra 1662 var han sogneprest og lærer samme sted. Han tilbragte hele sitt liv som prest, i alt 62 år, i Sørum. Han etablerte seg også som en stor jordeier i distriktet, med blant annet Sørum gård, der han hadde sin prestebolig. Mye av inventaret i Sørum kirke er gaver fra Colbjørn Torstensen Arnebergs barn.

Ekteskap og etterkommere

Han ble omkring 1662 gift med Johanna (Anna) Jacobsdatter Bie Kraft, en prestedatter fra Sørum. Med henne fikk han datteren Anna Colbjørnsdatter, senere prestefrue og nasjonalheltinne.
Arneberg ble gift annen gang ca. 1674 med Cathrine Stub, datter av krigerpresten Kjeld Stub. I dette ekteskapet var Hans og Peder Colbjørnsen blant barna. De var kjent for sin deltagelse i  forsvaret av Fredrikshald (Halden) mot Karl XIIs angrep.
Colbjørn Torstensen Arneberg hadde fire barn i første ekteskap, og syv i det andre (noen kilder oppgir i alt 18 barn). Han er stamfar til slekten Colbjørnsen.

Barn

Anna Colbjørnsdatter, Hans Colbjørnsen, Peder Colbjørnsen, Liv Colbjørnsdatter,  Kjeld Colbjørnsen

Oldebarn

Christian Colbjørnsen, Carsten Tank

Gravskrift

Colbjørn Torstensen Arneberg er begravet ved Sørum kirke, og på hans grav finnes dette gravskriftet:
Under denne iern Plade 

hviler de iordische  levninger 

af den 

welærværdige og wellærde 

nu salige mand 

Her Colbjøren Tostensen 

Fordum Sognepræst til Sørum præstegiæld 

Udi Nedre Rommeriges provstiie 

Hvis liv 

Begyndte af en god og ærlig herkomst 

Den 24 augusti aar 1628 

Endtes efter en Christelig Fræmdragelse 

Den 20 october aar 1720 

Efterat han havde oplevet 

I en opbyggelig præste stand 62 aar 

I en fornøielig ægtestand 59 aar 

Med de ærdyderige hustruer 

Den første Johanna Jacobsdatter Kraft i 12 aar 

Og efter de aars enchemands sæde 

Catharina Kieldsdatter Stub i 47 aar 

Sine graae haar 

Førde han til graven i sin høie alders 93 aar 

Sine børn og børnebørn 

Saa han med glæde i et velsignet tal av 67 

Med hvilche og alle Guds børn 

Han haaber at samles 

I de troendes glædelige 

Opstandelse
Aerojet General X-8

Formål

Formålet med X-8-programmet var å undersøke den øvre delen av atmosfæren på en kostnadseffektiv måte. Rakettene hadde med seg forskjellige instrumenter, avhengig av hva som skulle undersøkes: vinder i stor høyde, solstråling, kosmisk stråling, temperaturer, jordens magnetfelt, stridshode-baner og generelle atmosfæriske fenomener. X-8s nyttelast varierte mye fra ferd til ferd, men lå i gjennomsnitt på omkring 70 – 80 kg.

Design

En standard X-8 besto av en nyttelast-seksjon med de vitenskapelige instrumentene, et fallskjerm-system, en motor med flytende drivstoff, stabiliseringsfinner og en faststoffs rakettmotor. Raketten ble skutt opp fra et 43,5 meter høyt oppskytningstårn som var vinklet i omtrent 87 grader. X-8 var et av få X-prosjekter som avstedkom en serieprodusert modell, nemlig Aerobee som ble produsert i over 800 eksemplarer.
Roy Powell

Liv og virke

Powell studerte på Royal Northern College of Music (RNCM) i Manchester 1984-88, og kom til Norge i 1995.

Karriere

Powell har markert seg sterkt spesielt gjennom egne utgivelser. CD-en «Solace» høstet glimrende kritikk i blant annet jazz «bibelen»  
Down Beat Magazine i USA. «North by Northwest» ble kåret til «Best Jazz CD of 2001» på Amazon.co.uk. I tillegg har Powells ballettstykke «Bow Out» blitt fremført av Oakland, Richmond, Cincinnati og Florida ballettkompani. 
I Norge har Powell jobbet tett med Sigurd Køhn i Køhn/Johansen Sextet.
CD-innspillingene til Powell har blitt anmeldt i blant annet «Gramophone Jazz Good CD guide», «Gramophone Classical Good CD guide», «the Lord Discography» og «The new Grove Dictionary of Jazz». 
Powell har blant annet spilt med Art Farmer, Eddie Daniels, Jeff Berlin, Hadrian Feraud, Lorenzo Feliciati, Reggie Washington, Bobby Shew, Bob Wilber, Phil Wilson, Anthony Braxton, Vince Mendoza, Mike Gibbs, Iain Ballamy, Martin France, Frode Berg, Erik Smith, Arild Andersen, Terje Rypdal, Mike Walker, Sigurd Køhn, Jarle Vespestad, Nils Olav Johansen, Roy Hargrove og Dave Liebman.
Golden (Colorado)

Geografi

Koordinatene til Golden er 39°44′49″N 105°12′39″V (39.746837, -105.210911). Ifølge United States Census Bureau har byen et areal som tilsvarer 23,3 km².  Geografisk nevneverdig er North og South Table Mountain, Mount Zion, Lookout Mountain, elven Clear Creek.  Mount Zion er klart synlig i Golden og har en stor hvit M, som symboliserer Colorado School of Mines.
Golden ligger for det meste litt nord for Interstate 70; U.S. Route 6 kobler mesteparten av byen til motorveien. Colorado State Highway 470 begynner i Golden.
Golden er i dag ansett som en vestlig drabantby for Denver og er del av Denver Metropolitan Area.  Golden og Jefferson County har noen av de beste stiene egnet til offroadsykling.  
Fjellklatring er også populært på North Table Mountain som har flere stier.  
Nylig åpnet, som del av Fossil Trace Golf bane i Golden, har man åpnet en tursti der man kan se noen av de bedre preserverte fossilene: 
Golden er planlagt å bli endepunktet for Denver sitt Fastracks togbanenettverk i 2013.

Demografi

Under folketellingen i 2000, var det 17 159 innbyggere, 6 877 hushold, og 3 913 familier i byen. Folketettheten var 735,3/km². Det fantes  7 146 boliger med en gjennomsnittlig tetthet på 306,2/km². 
Det fantes 6 877 hushold og 26,4% hadde barn under 18, 44,7% var gifte samboere.  Gjennomsnittlig hushold var 2,31 personer og den gjennomsnittlige familien hadde 2,85 personer.
Anna Zippel

Anna Zippel (født 1630-tallet, død 1676) var en svensk borgerkone som ble dømt for trolldom i Stockholm. Sammen med sin søster, Brita Zippel, var hun den mest kjente kvinnen som ble dømt som heks i Sverige.
Anna var en respektert kvinne, gift med en baker som eide en kvern, og søster til brødrene Zippel, som var instruktører i idrett. Selv tilvirket og solgte hun medisiner sammen med sin venninne, Anna Månsdotter. Hun var beskrevet som en elegant og fint kledd dame med et fint liv, og var ikke noen typisk heks. 
Som de fleste svenske hekser, var ikke hovedanklagelsene trolldom, men heller at hun skal ha bortført barn til heksemøtene på Blåkulla. Det var 50 vitner mot henne i rettssaken. 
Anna forsvarte seg med stolthet og verdighet, og var helt uredd i retten; hun forklarte at man anklaget henne fordi hun var fremgangsrik i forretninger, og sa at det spilte ingen rolle hvor mange som vitnet mot henne. Hun bedyret sin uskyld, og det skulle hun være, om så hele kongerikets prestebestand vitnet mot henne. 
Anna, hennes søster Brita og Anna Månsdotter ble dømt til døden ved halshugging, og likene skulle senere bli brent.
På dommen svarte hun; «Nå! Jeg er fortsatt uskyldig! Gud nåde dere for denne dommen.»
Havmannprisen

Havmannprisen er en litterær pris som utdeles årlig for beste nordnorske bok utgitt i foregående år. Prisen utdeles under Havmanndagene i Mo i Rana, av Rana bibliotek  og Nordland fylkesbibliotek i samarbeid med Helgeland sparebank, Ark Mo og Norsk Forfattersentrum.  For årene 1996 og 1997 ble Havmannprisen tildelt etter avstemning blant brukerne av folkebiblioteket i Mo i Rana. I 1998 ble den fast etablert som landsdelspris for beste nordnorske bok, tildelt etter vurdering av en fagjury.
Premien består av et diplom, et nordlandsåkle og et pengebeløp; og deles ut under Havmanndagene i mai.
Statsaksjeselskap

Et statsaksjeselskap er et aksjeselskap som i sin helhet er eiet av den norske stat.
Et statsaksjeselskap er et selvstendig rettssubjekt som til en viss grad er skilt fra den øvrige statsforvaltningen. Selskapet disponerer sine egne inntekter uavhengig av budsjettvedtak i Stortinget og kan eventuelt ta opp lån for å finansiere driften. Et statsaksjeselskap kan allikevel indirekte få sitt inntektsgrunnlag påvirket av politiske vedtak. Et eksempel er NRK som får sine årlige lisensinntekter vedtatt av Stortinget. På samme måte kan et statsaksjeselskap være pålagt bestemte rammebetingelser. NRK må eksempelvis sørge for landsdekkende kringkasting.

Generalforsamlingen

Selskapets generalforsamling representeres av ansvarlig statsråd eller den statsråden bemyndiger.
Dunhua

Dunhua (kinesisk: 敦化; pinyin: Dūnhuà) er et byfylke i provinsen Jilin i Folkerepublikken Kina. Det ligger i det autonome prefektur Yanbian for koreanerne.
Befolkningen var på 479 479 innbyggere i 1999.

Historie

Dunhua var hovedstaden for riket Balhae mellom 742 og 756. Den het den gang Junggyeong.

Kulturminner

Liudingshangravene fra Goguryeorikets tid (Liudingshan gumuqun, 六顶山古墓群) og fjellbyen Chengshanzi (Chengshanzi shancheng, 城山子山城) ble i 1961 hhv. 2006 oppført på listen over kulturminner i Folkerepublikken Kina.

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.
Verdenskrig

Verdenskrig brukes vanligvis om en krig som inkluderer et større antall av verdens nasjoner, ofte fra flere verdensdeler. Krigene kjennetegnes av å være langvarige, blodige og svært voldelige.
Det har vært to slike, omfattende kriger hittil i verdenshistorien, første verdenskrig (1914–1918) og andre verdenskrig (1939–1945).
Oppløsningsrett

Oppløsningsrett er retten til å oppløse et parlament og skrive ut nyvalg. Man skiller mellom oppløsningsrett i den lovgivende makts hånd og oppløsningsrett i den den utøvende makts hånd. Den siste varianten er den mest utbredte, og betegner den muligheten en president eller en regjering har til å oppløse den lovgivende makt, parlamentet, og skrive ut nyvalg. Oppløsningsrett i den lovgivende makts hånd betegner muligheten et parlament har til å oppløse seg selv slik at nyvalg må skrives ut.
Bruken av oppløsningsinstituttet er som regel knyttet til politiske kriser, der nyvalg sees på som en mulighet til å komme seg ut av uføret. Det er imidlertid vel så ofte at trusler om bruk av oppløsningsinstituttet blir fremmet av den part som besitter retten til å bruke det. Dette for å få gjennomslag for politiske mål som rettighetshaver måtte ha.
Det er betydelig forskjell fra land til land når det gjelder hvordan oppløsningsretten kan benyttes. I en del land er den knyttet til parlamentariske kriser og er begrenset (f.eks. Sverige), andre land, som Storbritannia og Danmark, har en oppløsningsrett som statsministeren fritt kan benytte når han måtte ønske. Siste variant gir betydelig makt til en regjering, og det er påpekt at oppløsningsretter som denne kan misbrukes.
Et annet moment for oppløsningsrettens utforming er hvilken innvirkning det får på valgperiodene i et land. I Sverige har man et fast Riksdagsvalg hvert fjerde år som ikke påvirkes av eventuelt nyvalg midt i valgperioden. I Danmark og Storbritannia derimot fungerer det slik at det må holdes folketings- og parlamentsvalg senest fire år (Danmark) og fem år (Storbritannia) etter det forrige, dvs. at fristen for neste valg forskyves ved utskriving av nyvalg.
I Norge er det ingen form for oppløsningsrett til nasjonalforsamlingen, Stortinget, men opp igjennom årene har en del krefter tatt til orde for at det bør innføres, og fremmet grunnlovsforslag som vil kunne innføre dette
Jazzpar Prize

The Jazzpar Prize var en årlig dansk pris innen jazz, som i årene 1990 til 2004 hadde den høyeste prissummen for en internasjonale utmerkelse innen jazz. Den ble utdelt til en internasjonalt kjent og aktiv jazzutøver, som fortjente å bli mer alment kjent. Prisen bestod av en bronsestatuett av Jørgen Haugen Sørensen i tillegg til 200 000 kroner.
Vinneren var en av fem nominerte internasjonale utøvere av jazz. Utdelingen skjedde i København på vårparten, og avstedkommer en uke med jazzlige aktiviteter i København. Hovedsponsor i en årrekke var Skandinavisk Tobakskompagni, men etter 2004 ønsket firmaet ikke lenger å sponse prisen og prisutdelingen er satt på vent da det ikke har lykkes å skaffe en ny sponsor.
Væ

Væ, Wææ eller Whæ (svensk Vä) var en tidligere dansk by i Skåne, ca. 5 km. vest for Kristianstad. Navnet kommer fra det gamle danske ordet wæ som betyr et kultsted eller hellig grunn. Væ er allerede omtalt i kong Valdemars jordebok, og ble kjent for sine håndverkere, især gullsmedene.

Historie

Det har vært en bosettelse fra jernalderen i nærheten, og den første by er vokst frem ved et vadested ved Væån. På 1000-1100-tallet fantes trolig en kongsgård på stedet. I kong Valdemars jordebok fra 1231, regnes også Væ til kronens gods. De eldste belegg for Væ hører til Sankta Maria kirke som ble oppført på kongelig initiativ på 1120-tallet. Første gangen selve byen blir omtalt er i et kongelig brev, datert til 1232-50, hvor innbyggerne i Væ får rett til håndkverner i hjemmene.
Omkring 1170 grunnla erkebiskop Eskil et premonstranserkloster i tilknytning til kirken. I 1213 ble klosteret brent ned og munkene flyttet til klosteret i Bækkeskov (svensk Bäckaskog). Kirken ble gjenoppbygget og står den dag i dag. Et annet kloster ble bygget på sene 1400-tallet. Den nærmeste parallell til Væs byplan er Næstved på Sjælland.
På 1500-tallet øket byens betydning, og velstanden ser ut til å ha vært stor på slutten av middelalderen. I år 1611 innbragte Væ mere skatt enn Lund og Helsingborg, bybefolkningen skal ha vært på omkring 1000 personer.
Væ ble brent flere ganger, blant annet av Karl Knutsson i 1452, Svante Sture i 1509, hertug Karl (senere Karl IX) og til sist av kong Gustav Adolf i 1612. Sistnevnte skrev om hvordan troppene hans:" har grasserat, skövlat, bränt och ihjälslagit alldeles efter vår egen vilja".
Christian IV utferdet i mai 1614 et fundasjonsbrev med tanke på grunnlegging av en ny og sterk festningsby, Christianstad på Allø. Noen år senere ble innbyggerne oppfordret til å flytte til den nye byen, samtidig som bypriviligene ble inndratt.

Reminisenser

I dag finnes, i tillegg til Mariakirken, også ruiner fra middelalderen som vitner om Væs storhetstid. I nærheten av kirken, ligger ruinen etter et St. Gertrudkapell, navngitt etter Knut VIs dronning som skal ligge gravlagt i Væ. En egentlig befestning i middelalderen, har byen ikke hatt, men trolig har det vært byporter. På 1480-tallet nevnes byens borgermester og rådmenn, hvilket kan tale for at det også har eksisert et rådhus. Hvor dette har ligget vites ikke, men den folkelige tradisjonen henviser til ved "torvet", hvilket vil si den triangulære plassen nordøst for kirkegården.
Tor Gunnar Riise

Utstillinger

Hittil største oppdrag var utsmykking av Bardufoss Fellesverksted i 2001/2002. Her laget han foto og maleri, en monter med landskap og utstoppede dyr.
De siste årene har han også deltatt på vårutstillingen i Nittedal, samt hatt utstilling på Interiørgalleriet i Oslo.
Eugen von Knilling

Liv og virke

Knilling studerte rettsvitenskap ved Universitetet i München. Fam 1912 til 1918 var han undervisningsminister i Bayern. Fra 1920 til 1922 var han medlem av det bayerske parlament for BVP. Han ble statsminister i Bayern i 1922.
I september 1923, etter en meget urolig periode, erklærte Knilling unntakstilstand og utnevnte Gustav von Kahr til statskommissar med nesten diktatoriske fullmakter.
Han ble tatt til fange av Rudolf Hess under ølkjellerkuppet senere i 1923. Etter landsdagsvalget, som han tapte, trakk han seg i 1924 og gikk tilbake til en stilling i embedsverket.
Knilling døde i München i 1927 i rn alder av 71 år.
Lushan (Jiujiang)

Administrative enheter

Subdistriktene Shili (十里街道); Wuli (五里街道); Qilihu (七里湖街道);
Storkommunene Gutang (姑塘镇); Weijia (威家镇); Xingang (新港镇); Lianhua (莲花镇); Haihui (海会镇); Saiyang (赛阳镇);
Guling (牯岭镇);
Kommunen Yujiahe (虞家河乡).

Jernbane

Nanchang-Jiujiang intercity høyhastighetsjernbane betjener området.
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Vei

Også Kinas riksvei 105 løper gjennom Lushan. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Japans atomenergibyrå

Japans atomenergibåry (Nuclear and Industrial Safety Agency — 原子力安全・保安院 — Genshiryoku Anzen Hoanin — NISA) er en den lokale kjernefysiske myndigheten i Japan. Byrået hører inn under ministeriet for økonomi, handel og industri i Japan og ble opprettet i 2001.
Hovedkontoret ligger i Kasumigaseki, Tokyo. Ministeriet har også regionale kontorer, og fører tilsyn med industrielle anliggender på forespørsel fra den japanske regjeringen.
Preussens Gloria

Preussens Gloria (Armeemarsch II, 143 (Armeemarsch II, 240) og Heeresmarsch II, 98) er en kjent prøyssisk militærmarsj fra det 19. århundre. Den ble komponert av Johann Gottfried Piefke (1817–1884) i 1871, etter Preussens seier i den fransk-prøyssiske krig, som ledet til samlingen av Tyskland. 
Preussens Gloria er en av 1800-tallsmarsjene som fortsatt ofte spilles av Bundeswehr ved offisielle seremonier. Den hører også til det internasjonale standardrepertoaret for militærorkestre, og spilles i Tyskland også mye av amatører på grunn av sin popularitet.
Frol Idrettslag

Frol Idrettslag (stiftet i 1888) er et idrettslag fra Levanger i Trøndelag, som driver med orientering, bordtennis, friidrett, langrenn og volleyball. Orientering er idrettslagets største avdeling, en avdeling som huser flere av landets beste o-løpere på både junior- og seniorsiden.

Orientering

Frol ILs herrelag tok gull på hjemmebane under orienterings-NM på Frolfjellet i 2015. Ulf Forseth Indgaard, Yngve Skogstad og Jo Forseth Indgaard løp på stafettlaget som gikk til topps.
Unwritten

Låten

Låten ble i Norge utgitt som single i februar 2005. Sangen skrev hun til sin bror som murte seg selv inne.
Rånäs

Rånäs er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 428 innbyggere. Rånäs er en utpreget jordbruksbygd ved sørbredden av Gavel Langsjön og nedover til nordøstbredden av innsjøen Skedviken, fem kilometer nordvest for tettstedet Rimbo. Området har god jordbruksmark med glaciale avsetninger av morenejord.
De røde øyenbryns opprør

De røde øyenbryns opprør (tradisjonell kinesisk: 赤眉之亂, forenklet kinesisk: 赤眉之乱, pinyin: Chìméi Zhī Lùan, fra 18 til 27 e.Kr.) var et bondeopprør ledet av det kinesiske hemmelige selskap «De røde øyenbryn» under Han-dynastiet. Det bar dette navnet fordi det medlemmer farvet øyenbrynene røde, antagelig med vannfast henna. I første del av Han-dynastiets tid ble kårene for bøndene stadig verre. Mange av fattigbøndene organiserte seg i dette hemmelige selskapet, og etter at Guleelven to ganger på kort tid hadde utløst ødeleggelser ved å finne nye elveutløp, og stor nød brøt ut, gjorde de opprør. 
Vidtgående ødeleggelser fulgte. Kamphandlingene fant for det meste sted i det som i dag er provinsene Henan og Shaanxi, men konsekvensene ble følt, eller utnyttet, også i Shandong, Gansu, Hubei og Sichuan. Det sistnevnte området, kalt Shu, var ikke del av opprøret, men så sitt snitt til å løsrive seg fra keisermakten. 
Etter at Wang Mang hadde avsatt den sittende keiser, ble bondeopprøret slått ned. En allianse av landeiere og tilhengere av Han-dynastiet klarte å slå ned opprørene, og gjeninnsette Han-regimet i 25 e.Kr.
Square Léopold-Achille

Square Léopold-Achille er en park i Paris, ved rue du Parc Royal i 3. arrondissement. Parken, som ble åpnet i 1913, er oppkalt etter parfymereren og forfatteren Léopold Achille.
Villdyrlegen

Villdyrlegen er en norsk dyreserie som gikk på TV 2 i 2010 og 2012. I serien reiste veterinær Silje Hvarnes og hennes hjelper og ektemann Gaute Grøtta Grav jorda rundt for å hjelpe ville dyr. Serien var produsert og skapt av Gaute Grøtta Grav, for TV 2. Den besto av 12 episoder på ca 45 minutter hver.
Hemne

Geografi

Høyeste fjell er Ruten med sine 1040 meter over havet, på grensen mot Rindal. Største øy er Røstøya; øya er vernet som barskogsreservat. Rovatnet, som ligger like sør for Kyrksæterøra, er største innsjø.

Samfunn

En idrettshall gir mulighet for allsidig aktivitet. For øvrig har kommunen en godt utbygd helse- og sosialtjeneste.

Skoler

Kommunen har 3 grunnskoler. Fire kommunale og fire private barnehager dekker stort sett etterspørselen etter barnehageplasser. I kommunen er det også lokalisert en videregående skole, Hemne videregående skole.

Næringsliv

Kommunen har et variert næringsliv. Den største industriarbeidsplassen er Wacker Holla Metall som produserer silisiummetall. Andre viktige næringer er landbruk, oppdrett av laksefisk, rogn- og smoltproduksjon, trevareproduksjon, transport og service med bl.a. handel og hotell. Nærheten til ilandføringssted for gass og Equinor metanolfabrikk på Tjeldbergodden i Aure kommune er en viktig faktor for næringslivet.

Tusenårssted

Kommunens tusenårssted er Nerøra, plassen foran rådhuset på Kyrksæterøra. Navnet Nerøra blir lite brukt. Plassen er utformet som et type torg, og kommunen har også plantet tusenårsstreet sitt her, som er en eik.
Norgesmesterskapet på ski 1921

Hovedlandsrennet (NM) på ski 1921 ble arrangert i Trondhjem fra 24. til 27. februar 1921. Bare menn deltok.
Jesse Armstrong

Jesse Amstrong er en britisk manusforfatter, kjent som medskribent på Peep Show og The Thick of It.
Armstrong kommer opprinnelig fra Oswestry i Shropshire i England, og er utdannet ved University of Manchester.
Armstrong skapte Channel 4-serien Peep Show (2003 – ), med David Mitchell og Robert Webb i hovedrollene, sammen med Sam Bain. Armstrong var og med som forfatter på radioserien That Mitchell and Webb Sound i 2003 og 2005, og TV-serien That Mitchell and Webb Look (2006 – ). Armstrong og Bain var også medforfattere på Mitchell og Webb-filmen Magicians (2007).
Armstrong har også skrevet til TV-serien The Thick of It for BBC, og skrev også på filmen In the Loop, basert på The Thick of It. Han ble nominert til en Oscar for beste filmatisering for dette, sammen med Armando Iannucci, Simon Blackwell og Tony Roche.
Ferrari TR

Ferrari TR (1956–61) er en serie på 34 italienske racerbiler laget av Ferrari i Maranello. Bilen brakte fabrikken flere titalls mesterskap. Den hadde en 2.9 L 12-sylindret motor (V12) og en fire-trinns manuell girkasse. Navnet "TR" var forkortelse for Testa Rossa, hvilket er italiensk for "rødt hode". Motoren hadde nemlig rødt deksel. De fleste eksemplarene hadde karosseri bygget av Scaglietti. Sammen med en av etterfølgerne Ferrari 250 GTO, har Ferrari TR blitt blant verdens mest kostbare samlebiler.  I 2014 ble en ikke-restaurert 250 Testa Rossa fra 1957 solgt for omkring 24 millioner pund.
Kisii (distrikt)

Kisii var et av Kenyas 71 administrative distrikter, og ligger i den tidligere provinsen Nyanza. Hovedstaden er Kisii. Distriktet har et areal på 649 km².
Zephyr

Zephyr er et norsk vindkraftselskap som skal utvikle, bygge, eie og drifte vindkraftverk i Sør– og Midt–Norge. Selskapet ble stiftet i mars 2006. Hovedkontoret ligger i Sarpsborg i Østfold fylke.
Bak Zephyr står energiprodusentene Vardar AS, Østfold Energi AS og det danske energiselskapet DONG Energy. De tre eierne har store ambisjoner med det nye selskapet og ønsker at Zephyr skal være et offensivt og sterkt redskap innenfor vindkraftutviklingen i Norge.